b'\n_START_ARTICLE_\nEix\xc3\xa0rcia\n_START_PARAGRAPH_\nL\'eix\xc3\xa0rcia \xc3\xa9s el conjunt de caps, cables, cadenes, aparells, bossells, etc., de l\'aparell d\'una nau.\n_START_SECTION_\nCordes i caps en un vaixell\n_START_PARAGRAPH_\nMalgrat que la denominaci\xc3\xb3 de l\'ofici de la persona que fabrica cordes \xc3\xa9s la de corder (en documents n\xc3\xa0utics antics) i que un dels noms gen\xc3\xa8rics sin\xc3\xb2nim d\'eix\xc3\xa0rcia \xc3\xa9s cordam, hi ha una tend\xc3\xa8ncia important que afirma que, a bord d\'un vaixell, de totes les cordes se n\'ha de dir caps. Aquesta tend\xc3\xa8ncia \xc3\xa9s una imitaci\xc3\xb3 del l\xc3\xa8xic mariner castell\xc3\xa0. En castell\xc3\xa0, d\'una corda en diuen "cabo" (i cada "cabo" t\xc3\xa9 dos "chicotes"). En catal\xc3\xa0, una corda \xc3\xa9s una corda i cada corda t\xc3\xa9 dos caps (cap \xc3\xa9s sin\xc3\xb2nim de corda en l\'\xc3\xa0mbit mariner), tot i obligar a adoptar termes substitutius (extrem, punta...) per als caps veritables.'